Roheline mees
Roheline mees on antropomorfne lehtedega kaetud maski meenutav dekoorielement, mis esineb põhiliselt keskaja ja varauusaja arhitektuuris. Motiiv kujutab endast mehepead, väga harva naisenägu, kelle pea- ja näokarvad lähevad üle lehtedeks ja vahel kasvavad lehtedega taimeväädid välja ka maski suust. Esineb nii kiriku- kui ka ilmalikus arhitektuuris. Näo kujutusviisis on teatud sarnasust metsmehe motiiviga.